‘เหล็ก-เรือ’ฟื้นเชาว์สตีลทะยานจุฑานาวีหวัง5%
ธุรกิจเหล็กเรือฟื้น &#8220;CHOW&#8221; ยิ้มลูกค้าสต๊อกเพิ่ม สเปรด 56 บาท &#8220;JUTHA&#8221; ปรับสัญญาเช่าสั้น 6 เดือน
26 มี.ค. 2556

ธุรกิจเหล็กเรือฟื้น “CHOW” ยิ้มลูกค้าสต๊อกเพิ่ม สเปรด 56 บาท “JUTHA” ปรับสัญญาเช่าสั้น 6 เดือน 
นายอนาวิล จิรธรรมศิริ ประธานเจ้าหน้าที่บริหาร บริษัท เชาว์ สตีล อินดัสทรี้ (CHOW) เปิดเผยว่า มั่นใจว่าปีนี้บริษัทจะกลับมาฟื้นตัวเป็นปกติหลังโรงงานการผลิตเฟส 2 ถูกไฟไหม้เริ่มกลับมาผลิตได้เมื่อเดือน ธ.ค.ที่ผ่านมา และบริษัทเพิ่งได้ลูกค้าใหญ่รายใหม่เข้ามา 2 แห่ง
ทั้งนี้ คาดว่ารายได้ปีนี้จะอยู่ที่ 4,5005,400 ล้านบาท จากเป้าหมายปริมาณขายเหล็กที่ 2.53 แสนตันต่อปี และราคาเฉลี่ยที่ 18 บาทต่อกิโลกรัม ทรงตัวจากปีก่อน
ปัจจุบันบริษัทนำเข้าเศษเหล็กซึ่งเป็นวัตถุดิบหลักของต้นทุนโดยรวมทั้งหมดถึง 65% ถูกลงจากเงินบาทแข็งค่า จึงมีอัตราการทำกำไรต่อยอดขายได้ดีขึ้น และลูกค้าเริ่มกล้าจะกลับมาสต๊อกเหล็กมากขึ้นเป็น 1 เดือน จากเดิมสต๊อกเพียง 15 วัน ซึ่งลดลงหลังเกิดวิกฤตแฮมเบอร์เกอร์ที่สต๊อกเหล็กถึง 34 เดือน
ทั้งนี้ ปัจจุบันบริษัทยังสามารถรักษาส่วนต่างราคาขายและต้นทุนการผลิต (สเปรด) ที่ 56 บาทต่อกิโลกรัม และพยายามสต๊อกไม่ให้เกิน 2 เดือน
ด้านนายชเนศร์ เพ็ญชาติ กรรมการผู้จัดการ บริษัท จุฑานาวี (JUTHA) เปิดเผยว่า บริษัทได้ปรับสัญญาการให้เช่าเรือทั้งหมดเป็นระยะสั้น หรือประมาณ 6 เดือนทั้งหมด เนื่องจากเริ่มเห็นสัญญาณธุรกิจเริ่มฟื้นตัวได้ตั้งแต่ครึ่งหลังของปี 2556 เป็นต้นไป แต่คาดว่าปีนี้รายได้จะเติบโตเพียง 5% จากปีก่อนที่ทำได้ 410 ล้านบาท
นอกจากนั้น บริษัททยอยขายเรือเก่าออกไป จนอายุกองเรือเฉลี่ยอยู่ที่ 15-16 ปี ซึ่งสามารถรองรับวงจรธุรกิจขาขึ้นรอบต่อไปได้อีก 56 ปี จากอายุกองเรือเฉลี่ยไม่ควรเกิน 25 ปี